Rikunarita-ORG/Wikinium huggingface dataset:
# సుఖ్‌దేవ్ థాపర్

| సుఖ్‌దేవ్ థాపర్‌ |
| --- |
| భగత్ సింగ్, రాజ్‌గురు, సుఖదేవ్ విగ్రహాలు |
| జననం | 1907, మే 15 ప్లేస్ నౌ ఘర, లూధియానా |
| మరణం | 1931, మార్చి 23 లాహోర్, పంజాబ్(పాకిస్థాన్) |
| Organization | హిందుస్థాన్ సోషలిస్ట్ రిపబ్లికన్ అసోసియేషన్ |
| ఉద్యమం | భారత స్వాతంత్ర్య ఉద్యమం |

**సుఖ్‌దేవ్ థాపర్‌,** (1907 మే 15- 1931 మార్చి 23,) భారతస్వాతంత్ర్య సమర, ఉద్యమకారుడు. ఇతను భగత్ సింగ్, రాజ్‌గురుల సహచరునిగా ప్రసిధ్ధి. 1928 లాలా లజపతి రాయ్ మరణానికి కారణమైన బ్రిటిష్ ప్రభుత్వంపై పగతీర్చుకోవడానికి, ఫిరోజ్‌పూర్లో బ్రిటిష్ పోలీసు అధికారి "జె.పి. సాండర్స్" ను హతమార్చినందుకు 1931 మార్చి 23 న ఉరితీయబడ్డాడు.

ఈ ముగ్గురు విప్లవకారులు భగత్ సింగ్,రాజ్‌గురు, సుఖ్‌దేవ్ లను 1931 మార్చి 23న లాహోరు సెంట్రల్ జైలులో సాయంకాలం గం. 7.33 ని.లకు సమయానికి ఉరి తీశారు. అప్పటి నిబంధనల ప్రకారం ఆ సమయంలో ఉరిశిక్ష అమలు జరపడం జరిగేది కాదు. వారి మృత దేహాలను రహస్యంగా, జైలు వెనుక గోడలు పగులగొట్టి తీసికొని వెళ్ళి సట్లెజ్ నది తీరాన హుస్సేన్‌వాలా అనే ఊరిలో దహనం చేసేవారు. మృత దేహాలను చూసిన ప్రజలలో అలజడిని ఎదుర్కోకుండా ఇలా చేశారు.

సుఖదేవ్ హిందూస్తాన్ సోషలిస్ట్ రిపబ్లికన్ అసోసియేషన్ అనే సంస్థలో ముఖ్యమైన నాయకుడు. లాహోర్ నేషనల్ కాలేజిలో భారత పురాతన ఔన్నత్యాన్ని అధ్యయనం చేయడానికి, ప్రపంచ విప్లవ పరిణామాలు పరిశీలించడానికి ఒక అధ్యయన కేంద్రాన్ని (స్టడీ సర్కిల్) ప్రాంభించాడు. తన సహచరులైన భగత్ సింగ్, రామచంద్ర, భగవతీ చరణ్ వోహ్రా లతో కలిసి లాహోరులో "నవ జవాన్ భారత సభ" ప్రారంభించాడు. దేశ స్వాంతంత్ర్యానికి యువతను ఉత్తేజితులను చేయడం, ప్రజలలో హేతువాదాన్ని పెంపొందించడం, మతవైషమ్యాలను నిరోధించడం, అంటరానితనాన్ని అరికట్టడం ఆ సంస్థ ఆశయాలు.

రామప్రసాద్ బిస్మిల్, చంద్రశేఖర ఆజాద్‌ల ప్రభావం సుఖదేవ్‌పై బలంగా ఉంది. ఖైదీలపట్ల చూపుతున్న అమానుష విధానాలకు వ్యతిరేకంగా 1929లో జరిగిన నిరాహార దీక్షలో సుఖదేవ్ పాల్గొన్నాడు. సుఖదేవ్‌ను ఉరి తీయడానికి ముందు అతను మహాత్మా గాంధీకి ఒక లేఖ వ్రాశాడు. విప్లవ మార్గంలో ఉద్యమిస్తున్న వారిపట్ల మహాత్మా గాంధీ అనుసరిస్తున్న ప్రతికూల ధోరణిని ఈ లేఖలో సుఖదేవ్ విమర్శించాడు. సుఖదేవ్‌కు మరణ శిక్ష వేయడానికి ఆధారమైన ప్రధాన సాక్ష్యం హంసరాజ్ వోహ్రా ఇచ్చాడు. అయితే సుఖదేవ్ స్వయంగా నేరాన్ని అంగీకరించాడని వోహ్రా చెప్పాడు.

## ఇవి కూడా చూడండి

* భగత్ సింగ్
* రాజ్‌గురు

## మూలాలు

## బయటి లింకులు
# పురుషోత్తమ దాస్ టాండన్

| రాజర్షిపురుషోత్తం దాస్ టాండన్ |
| --- |
|  |
| జననం | (1882-08-01)1882 ఆగస్టు 1 అలహాబాద్ |
| మరణం | 1962 జులై 1(1962-07-01) (వయసు: 79) |
| వృత్తి | రాజకీయ నాయకుడు |
| రాజకీయ పార్టీ | భారత జాతీయ కాంగ్రెసు |
| పురస్కారాలు | భారత రత్న (1961) |

**పురుషోత్తమ దాస్ టాండన్** (पुरुशोत्तम दास टंडन) (ఆగష్టు 1, 1882 – జూలై 1, 1962), ఉత్తర ప్రదేశ్ రాష్ట్రానికి చెందిన భారత స్వాతంత్ర్యసమరయోధుడు. ఈయన హిందీకి భారతదేశ అధికార భాషా స్థాయిని సాధించేందుకు విశేషకృషి చేశాడు. ఈయనకు రాజర్షి అన్న బిరుదు ఉంది.

## తొలి జీవితం

పురుషోత్తమ దాస్ టాండన్, అలహాబాదులోని ఒక ఖత్రీ కుటుంబములో జన్మించాడు. న్యాయశాస్త్రంలో పట్టభద్రుడై, చరిత్రలో ఎం.ఏ డిగ్రీని పొంది, 1906లో న్యాయవాదిగా వృత్తిజీవితాన్ని ప్రారంభించాడు. 1908లో తేజ్ బహదూర్ సప్రూకు జూనియర్ న్యాయవాదిగా అలహాబాదు ఉన్నత న్యాయస్థానము యొక్క బార్ లో చేరాడు. 1921లో ప్రజాకార్యక్రమాలపై దృష్టి పెట్టడానికి న్యాయవాద వృత్తిని త్యజించాడు.

## స్వాతంత్ర్యోద్యమం

టాండన్ 1899లో విద్యార్థిరోజుల నుండి భారత జాతీయ కాంగ్రేస్ సభ్యునిగా ఉన్నాడు. 1906లో అఖిల భారత కాంగ్రేసు కమిటీలో అలహాబాదుకు ప్రాతినిధ్యము వహించాడు. టాండన్, 1919లో జలియన్‌వాలా భాగ్ ఉదంతాన్ని అధ్యయనం చేసిన కాంగ్రేసు కమిటీలో పనిచేశాడు. లాలా లజపతి రాయ్ స్థాపించిన *సర్వెంట్స్ ఆఫ్ ద పీపుల్ సొసైటీ*కి అధ్యక్షునిగా కూడా పనిచేశాడు. 1920లలో సహాయనిరాకరణోద్యమంలో, 1930లలో ఉప్పుసత్యాగ్రహంలో పాల్గొని జైలుకు వెళ్ళాడు. 1931లో గాంధీ లండన్లో జరిగిన రౌండు టేబుల్ సమావేశము నుండి తిరిగిరాక మునుపే అరెస్టు చేయబడిన వ్యక్తులలో నెహ్రూతో పాటు టాండన్ కూడా ఉన్నాడు. రైతు ఉద్యమంలో ఈయన పోషించిన పాత్రకు గాను చిరస్మరణీయుడు. 1934లో బీహార్ ప్రాంతీయ కిసాన్ సభకు అధ్యక్షునిగా పనిచేశాడు. 1937, జూలై 31 నుండి ఆగష్టు 10, 1950 వరకు 13 సంవత్సరాల పాటు ఉత్తర ప్రదేశ్ శాసనసభ స్పీకరుగా పనిచేశాడు. 1946లో భారత రాజ్యాంగ సభకు ఎన్నికైనాడు.

## స్వాతంత్ర్యం తర్వాత

1948లో కాంగ్రేసు పార్టీ అధ్యక్ష పదవికై పట్టాభి సీతారామయ్య పై పోటీ చేసి ఓడిపోయాడు. కానీ క్లిష్టమైన 1950 ఎన్నికలలో నాగపూర్ సదస్సుకు నేతృత్వం వహించడానికి ఆచార్య కృపలానీపై గెలుపొందాడు. టాండన్ 1952లో లోక్ సభకు ఆ తర్వాత 1956లో రాజ్యసభకు ఎన్నికైనాడు. ఆ తరువాత క్షీణిస్తున్న ఆరోగ్యము వలన క్రియాశీలక ప్రజాజీవితము నుండి విరమించాడు. 1961లో భారత ప్రభుత్వము టాండన్ ను అత్యున్నత పౌరపురస్కారమైన భారతరత్నతో సత్కరించింది.

## మూలాలు

## వెలుపలి లంకెలు
# మౌంట్‌బాటన్

|  |
| --- |
| అడ్మిరల్ ఆఫ్ ది ఫీట్ ద రైట్ ఆనరబుల్ ద ఎర్ల్ మౌంట్‌బాటన్ ఆఫ్ బర్మా The Earl Mountbatten of Burma KG GCB OM GCSI GCIE GCVO DSO PC FRS |
|
 |
|

---

భారత గవర్నర్ జనరల్
 |
|  **పదవీ కాలం** 15 ఆగస్టు 1947 – 21 జూన్ 1948
 |
| ప్రధాన మంత్రి
 | జవాహర్ లాల్ నెహ్రూ
 |
| చక్రవర్తి
 | జార్జి VI
 |
| ముందు
 | ఇతడే (భారత వైస్రాయ్) |
| తరువాత
 | చక్రవర్తి రాజగోపాలాచారి
 |
|

---

భారత వైస్రాయ్
 |
|  **పదవీ కాలం** 12 ఫిబవరి 1947 – 15 ఆగస్టు 1947
 |
| చక్రవర్తి
 | జార్జి VI
 |
| ముందు
 | ద విస్కౌంట్ వావెల్
 |
| తరువాత
 | ఇతడే(భారత గవర్నర్ జనరల్) ముహమ్మద్ అలీ జిన్నా (పాకిస్తాన్ గవర్నర్ జనరల్) |
|

---

వ్యక్తిగత వివరాలు
 |

---

 |
| జననం
 | (1900-06-25)1900 జూన్ 25 విండ్సర్, యునైటెడ్ కింగ్‌డమ్
 |
| మరణం
 | 1979 ఆగస్టు 27(1979-08-27) (వయసు: 79) ముల్లగ్ మోరె, ఐర్లాండ్
 |
| జీవిత భాగస్వామి
 | ఎడ్విన ఆష్లే
 |
| సంతానం
 | పట్రీషియా కనచ్‌బుల్ లేడీ పమేలా హిక్స్
 |
| పూర్వ విద్యార్థి
 | క్రైస్ట్ కళాశాల, కేంబ్రిడ్జ్
 |
| వృత్తి
 | నావికాదళ సేనాని
 |
| మతం
 | అంగ్లికానిజమ్
 |
| పురస్కారాలు
 | m:en:Knight of the Garter m:en:Knight Grand Cross of the Order of the Bath m:en:Member of the Order of Merit m:en:Knight Grand Commander of the Order of the Star of India m:en:Knight Grand Commander of the Order of the Indian Empire m:en:Knight Grand Cross of the Royal Victorian Order m:en:Distinguished Service Order m:en:Mentioned in Despatches
 |

**మౌంట్‌బాటన్**  లేదా **లార్డ్ మౌంట్‌బాటన్**  ఒక బ్రిటీష్ నౌకా సేనాని. ఇతడు బ్రిటీష్ పరిపాలనలోని భారతదేశపు చిట్టచివరి వైస్రాయ్ గానూ (1947), స్వత్రంత్ర్య భారత మొదటి గవర్నర్ జనరల్ గా (1947–48) వ్యవహరించాడు.

## నేపధ్యము

1900 జూన్ 25 వ సంవత్సరంలో జన్మించాడు. జన్మనామము ప్రిన్స్ లూయిస్ ఆఫ్ బాటెన్‌బర్గ్. ఇతను ఎడిన్‌బర్గ్ రాకుమారుడు ప్రిన్స్ ఫిలిప్కు స్వయానా బాబాయి, ఎలిజబెత్ 2 మహారాణికి దాయాది. ఇతను రెండవ ప్రపంచ యుద్ధంలో సౌత్ ఈస్ట్ ఏషియా కమాండ్ యొక్క సర్వ సేనాధిపతిగా వ్యవహరించాడు (1943–46).

### బాల్యము

 మౌంట్‌బాటన్ కుటుంబచిత్రం- రాకుమారి విక్టోరియా ఆఫ్ హెస్సే, రైన్, రాకుమారి లూయిస్ ఆఫ్ బాటెన్‌అర్గ్, వారి నలుగురు పిల్లలు రాకుమారి అలైస్, రాకుమారి లూయిస్, రాకుమారుడు జార్జ్, రాకుమారుడు లూయిస్
పుట్టినప్పటి నుండి 1917 వరకు బ్రిటీష్ రాజకుటుంబం లోని మిగిలిన వారివలె జన్మతహ సంక్రమించిన జర్మన్ రాచరిక ఆనవాళ్ళు వదులుకున్నారు. అప్పుడు మౌంట్‌బాటన్ కూడా ప్రిన్స్ లూయిస్ ఆఫ్ బాటెన్‌బర్గ్ గా పిలవబడేవాడు. ఇతని తల్లిదండ్రులు రాకుమారుడు లూయిస్ ఆఫ్ బాటెన్‌బర్గ్, రాకుమారి విక్టోరియా ఆఫ్ హెస్సె , రైన్కు ఇతని చివరి సంతానము.

## మరణం

1979 లో ఇతడు, ఇతని మనవడు నికొలస్, మరి ఇద్దరు కలిసి ఐర్లాండ్ లోని **షాడీ వి**  ప్రాంతంలోని ముల్లఘ్‌మోర్, కంట్రీ స్లిగో ప్రాంతంలో చేపల పడవలో విహరిస్తుండగా తన పడవలో ప్రొవిజనల్ ఐరిష్ రిపబ్లికన్ ఆర్మీ (IRA) అమర్చిన బాంబు పేలిపోవడంతో దుర్మరణం చెందారు.

## మూలాలు

## బయటి లంకెలు
# హృదయం (2022 సినిమా)

| హృదయం |
| --- |
|  |
| దర్శకత్వం | వినీత్ శ్రీనివాసన్ |
| రచన | వినీత్ శ్రీనివాసన్ |
| నిర్మాత | విశాఖ్ సుబ్రమణియం |
| తారాగణం | * ప్రణవ్ మోహన్ లాల్
* కల్యాణీ ప్రియదర్శన్
* దర్శన రాజేంద్రన్
 |
| ఛాయాగ్రహణం | విశ్వజిత్ ఒడుక్కుతిల్ |
| కూర్పు | రంజన్ అబ్రహం |
| సంగీతం | హేశం అబ్దుల్ వహాబ్ |
| నిర్మాణ సంస్థలు | * మేరిలాండ్ సినిమాస్
* బిగ్ బ్యాంగ్ ఎంట‌ర్‌టైన్‌మెంట్స్
 |
| పంపిణీదార్లు | మేరిలాండ్ సినిమాస్ |
| విడుదల తేదీ | 2022 జనవరి 21 (2022-01-21) (India) |
| సినిమా నిడివి | 172 నిముషాలు |
| దేశం | భారతదేశం |
| భాష | మలయాళం |
| బడ్జెట్ | ₹8కోట్లు |
| బాక్సాఫీసు | ₹65 కోట్లు |

**హృదయం** 2022లో విడుదలైన మలయాళం సినిమా. మేరిలాండ్ సినిమాస్, బిగ్ బ్యాంగ్ ఎంట‌ర్‌టైన్‌మెంట్స్ బ్యానర్‌లపై విశాఖ్ సుబ్రమణియం నిర్మించిన ఈ సినిమాకు వినీత్ శ్రీనివాసన్ దర్శకత్వం వహించాడు. ప్రణవ్ మోహన్ లాల్, కల్యాణీ ప్రియదర్శన్, దర్శన రాజేంద్రన్ ప్రధాన పాత్రల్లో నటించిన ఈ సినిమా జనవరి 21న విడుదలైంది. మలయాళంలో విజయవంతమైన ఈ సినిమా రీమేక్ రైట్స్ ను కరణ్ జోహార్ నిర్మాణ సంస్థ బిగ్ హౌస్ ధర్మా ప్రొడక్షన్, ఫాక్స్ స్టార్ స్టూడియోస్ ఈ సినిమాకు సంబంధించి తెలుగు, హిందీ, తమిళ్ రీమేక్ హక్కులు దక్కించుకున్నారు.

## నటీనటులు

* ప్రణవ్ మోహన్ లాల్
* కల్యాణీ ప్రియదర్శన్
* దర్శన రాజేంద్రన్
* అశ్వత్ లాల్
* విజయరాఘవన్
* జానీ ఆంటోనీ
* అజు వర్గిస్
* అరుణ్ కురియన్
* అన్ను ఆంటోనీ
* కాలేశ్ రామానంద్
* అభిషేక్ జోసెఫ్ జార్జ్
* అన్ జమీలా సలీం
* మేఘ థామస్
* నయన్ రోస్ టి. ఎం
* శివ హరిహరన్
* జోజో జోస్
* తుషార పిళ్ళై
* మంజుల మోహన్ దాస్
* సంగీత్ ప్రతాప్

- విశాక్ నాయర్

## సాంకేతిక నిపుణులు

* బ్యానర్లు: మేరిలాండ్ సినిమాస్, బిగ్ బాంగ్ ఎంట‌ర్‌టైన్‌మెంట్స్
* నిర్మాత: విశాఖ్ సుబ్రమణియం
* కథ, స్క్రీన్‌ప్లే, దర్శకత్వం:వినీత్ శ్రీనివాసన్
* సంగీతం: హేశం అబ్దుల్ వహాబ్
* సినిమాటోగ్రఫీ: విశ్వజిత్ ఒడుక్కుతిల్
* ఎడిటర్: రంజన్ అబ్రహం

## మూలాలు

## బయటి లింకులు

* ఇంటర్నెట్ మూవీ డేటాబేసు లో *హృదయం*
# పరదా (2025 తెలుగు సినిమా)

| పరదా |
| --- |
|  |
| దర్శకత్వం | ప్రవీణ్ కండ్రేగుల |
| రచన | * పూజిత శ్రీకాంతి
* ప్రహాస్ బొప్పూడి
 |
| స్క్రీన్ ప్లే | * పూజిత శ్రీకాంతి
* ప్రహాస్ బొప్పూడి
* ప్రవీణ్ కండ్రేగుల
 |
| కథ | ప్రవీణ్ కండ్రేగుల |
| నిర్మాత | * శ్రీనివాసులు పీజీ
* విజయ్ డొంకాడ
* శ్రీధర్ మక్కువ
 |
| తారాగణం | * అనుపమ పరమేశ్వరన్
* దర్శన రాజేంద్రన్
* సంగీత క్రిష్
* రాగ్ మయూర్
* రాజేంద్ర ప్రసాద్
 |
| ఛాయాగ్రహణం | మృదుల్ సుజిత్ సేన్ |
| కూర్పు | ధర్మేంద్ర కాకరాల |
| సంగీతం | గోపీ సుందర్ |
| నిర్మాణ సంస్థ | ఆనంద మీడియా |
| విడుదల తేదీ | 2025 ఆగస్టు 22 |
| సినిమా నిడివి | 143 నిమిషాలు |
| దేశం | భారతదేశం |
| భాషలు | తెలుగు మలయాళం |

**పరదా** 2025లో విడుదలైన సినిమా. శ్రీమతి భాగ్యలక్ష్మి పోస సమర్పణలో ఆనంద మీడియా బ్యానర్‌పై శ్రీనివాసులు పీజీ, విజయ్ డొంకాడ, శ్రీధర్ మక్కువ నిర్మించిన ఈ సినిమాకు ప్రవీణ్ కండ్రేగుల దర్శకత్వం వహించాడు. అనుపమ పరమేశ్వరన్, సంగీత, దర్శన రాజేంద్రన్, రాగ్ మయూర్, ప్రధాన పాత్రల్లో నటించిన ఈ సినిమా టీజర్‌ను జనవరి 22న, ట్రైలర్‌ను ఆగష్టు 9న విడుదల చేసి, సినిమాను ఆగస్టు 22న విడుదల చేశారు.

పరదా సినిమా నుండి సెప్టెంబర్ 12 నుండి అమెజాన్ ప్రైమ్ వీడియో ఓటీటీలో స్ట్రీమింగ్ ప్రారంభమైంది.

## నటీనటులు

* సుబ్బుగా అనుపమ పరమేశ్వరన్
* అమిష్ట "అమీ"గా దర్శన రాజేంద్రన్
* రత్నగా సంగీత క్రిష్
* సుబ్బు భర్తగా రాగ్ మయూర్
* రాజేంద్ర ప్రసాద్
* హర్షవర్ధన్
* గౌతమ్ మీనన్
* 'బలగం' సుధాకర్ రెడ్డి

## పాటలు

| సం. | పాట | పాట రచయిత | గాయకులు | పాట నిడివి |
| --- | --- | --- | --- | --- |
| 1. | "మా అందాల సిరి" | వనమాలి | శ్రీకృష్ణ విష్ణుభొట్ల, రమ్య బెహరా | 04:38 |
| 2. | "యాత్ర నార్యస్తు" | వనమాలి | అనురాగ్ కులకర్ణి | 05:21 |
| 3. | "యెగారేయి నీ రెక్కలే" | వనమాలి | రితేష్ జి. రావు | 04:58 |
| మొత్తం నిడివి: | 14:57 |

## మూలాలు

## బయటి లింకులు

* ఇంటర్నెట్ మూవీ డేటాబేసు లో *పరదా*
# భారతీయ తపాలా వ్యవస్థ

| భారతీయ తపాలా వ్యవస్థ
 |
| --- |
|  |
| తరహా | భారత ప్రభుత్వ సంస్థ |
| స్థాపన | 1764 |
| ప్రధానకేంద్రము |  |
| కీలక వ్యక్తులు | I.M.G. ఖాన్, సెక్రటరీ, తపాలా |
| ఉద్యోగులు | 520191 (2007) |
| వెబ్ సైటు | www.indiapost.gov.in |

**భారతీయ తపాలా** లేదా **భారతీయ తపాలా వ్యవస్థ** (ఇండియా పోస్ట్) ఒక భారత ప్రభుత్వ సంస్థ. ఇది 155,333 పోస్టాఫీసులతో ప్రపంచంలో కెల్లా అతి పెద్ద తపాలా వ్యవస్థ (చైనా 57,000 రెండవ స్థానం). దీని విస్తృతమైన శాఖలతో తపాలా సర్వీసులే కాకుండా బ్యాంకుల మాదిరి సర్వీసులు కూడా అందిస్తుంది.

## చరిత్ర

మైసూరులో పోస్టాఫీసు
ఈస్ట్ ఇండియా కంపెనీ భారతదేశంలో మొదటగా ముంబై, చెన్నై, కోల్కతా 1764-1766 మధ్య పోస్టాఫీసులు ప్రారంభించింది. వారెన్ హేస్టింగ్స్ గవర్నరుగా ఈ తపాలా సర్వీసులను ప్రజలందరికీ అందుబాటులోకి తెచ్చారు.

1839లో, North West Province సర్కిల్ ఏర్పాటయింది. 1860లో పంజాబ్ సర్కిల్, 1861లో బర్మా సర్కిల్, 1866లో సెంట్రల్ సర్కిల్, 1869లో సింద్ సర్కిల్ ఏర్పాటయినవి. తరువాత సర్కిల్స్ అవధ్ (1870), రాజ్ పుట్ (1871), అస్సాం (1873), బీహార్ (1877), తూర్పు బెంబాల్ (1878) and Central India (1879) లో ఏర్పడ్డాయి. 1914 సంవత్సరం కల్లా మొత్తం పోస్టల్ సర్కిల్స్ ఉన్నాయి.

తపాలా బిళ్ళలు 1 జూలై 1852లో సింధ్ జిల్లాలో మొదలయ్యాయి. వీటిని ఈస్ట్ ఇండియా కంపెనీ ముద్రించేది; కానీ అమ్మేవారు కాదు. అన్ని తపాలా బిళ్ళలు కలకత్తాలో ముద్రించబడేవి; అన్నీ కూడా విక్టోరియా మహారాణి బొమ్మతోనే విడుదల అయేవి.

## తపాలా వ్యవస్థ

తపాలా వ్యవస్థ భారత ప్రభుత్వంలో సమాచార మంత్రిత్వ శాఖలోని భాగము. దీని నియంత్రణ' తపాలా సర్వీస్ బోర్డు' అధినంలో ఉంటుంది. ప్రస్తుతం భారతదేశంలో మొత్తం 23 తపాలా సర్కిల్స్ ఉన్నాయి. ప్రతీ సర్కిల్ కు ప్రధాన తపాలా జనరల్ అధికారి. ఇవి కాకుండా భారత రక్షణ వ్యవస్థ కోసం ప్రత్యేకమైన సర్కిల్ ఏర్పాటు చేయబడింది.

## ఇతర సర్వీసులు

పోస్టాఫీసులలో తపాలా సర్వీసులు కాకుండా, ఆర్థిక లావాదేవీలు కూడా విరివిగా జరుగుతున్నాయి. ఇవి ఎక్కువగా బ్యాంకులు లేని మారుమూల పల్లెలలో కేంద్రీకరించబడ్డాయి.

* Public Provident నిధి
* జాతీయ పొదుపు Certificate
* కిసాన్ వికాస్ పత్రం
* పొదుపు ఖాతా
* నెలసరి ఆదాయ పధకము Monthly Income Scheme Archived 2008-03-15 at the Wayback Machine
* Recurring పొదుపు ఖాతా
* తపాలా పెట్టెలు

## మూలాలు

## బయటి లింకులు

* Official IndiaPost website Archived 2011-08-10 at the Wayback Machine
* 150 years of postal service.
* History of Indian Postal Stamps
* Indian Postal History 1947-1957
* Indian Post flags off first air freight service
# రెడ్డియూర్

| రెడ్డియూర్ |
| --- |
| గ్రామం |
| Wikimedia | © OpenStreetMap |
| దేశము |  భారతదేశం |
| రాష్ట్రము | తమిళనాడు |
| జిల్లా | వేలూర్ |
| జనాభా  |
|  • మొత్తం | 1,401 |
| ఆధికారిక భాషలు |
|  • భాషలు | తమిళం |
| కాల మండలం | UTC+5:30 (భారత ప్రామాణిక కాలమానము) |
| Vehicle registration | TN- |

జోలర్ పేట్ సమీపంలోని ఏలగిరి కొండలలో రెడ్డియూర్ అనే గ్రామం ఉంది. ఈ ఏలగిరి, ఏలగిరి జమీందారు అయిన రెడ్డియూర్ లో నివసించే రెడ్డి కుటుంబం అధీనం లో ఉండేది. 1950లలో భారత ప్రభుత్వం ఏలగిరిని వీరి నుండి స్వాధీనం చేసుకుంది. ఏలగిరి జమీందారులు నివసించిన ఇల్లు ఇప్పటికీ రెడ్డియూర్లో ఉంది.

## మూలాలు
# మార్గదర్శి

కెనడాలోని సెంటర్ బ్లాక్‌లో టూర్ గైడ్.
**మార్గదర్శి** (**Guide**) అనగా మార్గాన్ని చూపించేవాడు. మార్గదర్శిని ఆంగ్లంలో గైడ్ అంటారు. మార్గదర్శకుడు తెలియని లేదా తెలిసితెలియని ప్రదేశాలకు వచ్చిన ప్రయాణికులకు, క్రీడాకారులకు లేదా పర్యాటకులకు దారి చూపుచూ వారిని గమ్యస్థానికి చేరుస్తాడు. గైడు పర్యాటకులకు దారి చూపి గమ్యస్థానికి చేర్చినందుకు ఫీజు రూపంలో కొంత డబ్బును తీసుకుంటాడు.

టూరిస్ట్ గైడులు పర్యాటక ప్రదేశాలను చూపుచూ దాని చరిత్రను కూడా తెలియజేస్తారు.

## ఆదర్శ మార్గదర్శకులు

మానవుని మంచి వ్యక్తిగా పెంపొందించేందుకు మార్గదర్శకులు కారణమవుతారు. మంచిగా నడిచే జీవితంలో కష్టాలు, నష్టాలు అధికమైనప్పటికి మార్గదర్శకులు తాము నమ్మిన సిద్ధాంతాన్ని విడిచి పెట్టక అనుకున్న లక్ష్యాన్ని చేరుకుంటారు, ఇతరులకు మార్గదర్శకులు అవుతారు. మహాత్మాగాంధీ ప్రపంచానికి అహింసా మార్గాన్ని బోధించిన మార్గదర్శి. మహాత్మాగాంధీ యొక్క అహింసా సిద్ధాంతానికి అనేక మంది ప్రభావితమయ్యారు. అనేక మంది సంఘసంస్కర్తలు మానవాళికి ఆదర్శప్రాయులుగా వారి జీవితమే ఒక సందేశంగా జీవించారు.
# ముస్లిం

**ముస్లిం**, కొన్నిసార్లు **మొస్లెం** , అనీ పలుకుతారు.ముస్లిం అనగా ఇస్లాం మతాన్ని అవలంబించేవాడు. ఇస్లాం మతం ఏకేశ్వరోపాసనను అవలంబించే ఇబ్రాహీం మతం ను ఆధారంగా చేసుకుని ఖురాన్ గ్రంధములో చెప్పబడినటువంటి విషయాలను పాటిస్తూ జీవనం సాగించేవారు. ఖురాన్ ను ముస్లిం అల్లాహ్ (పరమేశ్వరుడు) వాక్కుగా ఇస్లామీయ ప్రవక్త అయిన ముహమ్మద్ ప్రవక్తపై అవతరించిందిగా భావిస్తారు. అలాగే ముహమ్మద్ ప్రవక్త ప్రవచానాలైన హదీసులను సాంప్రదాయిక విషయాలుగాను, కార్యాచరణాలు గాను భావించి ఆచరిస్తారు. . "ముస్లిం" అనునది ఒక అరబ్బీ పదజాలం, దీని అర్థం "తనకు అల్లాహ్ ను సమర్పించువాడు". స్త్రీ అయితే "ముస్లిమాహ్" గా పిలువబడుతుంది.

## *ముస్లిం* కొరకు ఇతర పదాలు

సాధారణంగా వాడే పదం "ముస్లిం". పాత ఒరవడి పదం "మొస్లెం ". దక్షిణాసియా దేశాలలో ముసల్మాన్ (مسلمان) అనే పర్షియన్ వ్యవహారిక నామం సాధారణం.1960 మధ్యకాలంలో ఆంగ్లరచయితలు *ముహమ్మడన్స్* లేదా *మహమ్మతన్స్* అనే పదాలు వాడేవారు. కానీ ముస్లింలు ఈ పదాలను తప్పుడు అర్థం వచ్చే పదాలుగా భావించారు. ముహమ్మడన్స్ అనగా అల్లాహ్ ను గాక ముహమ్మద్ ను ఆరాధించే వారనే అర్థం స్ఫురిస్తుందని దాని వాడకాన్ని నిరోధించారు.ఆంధ్ర ప్రదేశ్ లో "సాయిబు", "తురక" లేదా "తురుష్కుడు" (టర్కీ కి చెందిన వాడు), "హజ్రత్" అని పిలవడం చూస్తాం.

## అర్థం

సూఫీ ఆధ్యాత్మిక గురువైన ఇబ్న్ అరాబి ప్రకారం ముస్లిమ్ అనే పదం విశదీకరణ ఇలా ఉంది

## ఇవీ చూడండి

* ముస్లింల జాబితా
* ముస్లింల శెలవులు
* ముస్లిం ప్రపంచం
* ముసల్మాన్
* శిబ్లీ నౌమాని

## మూలాలు

## వెలుపలి లంకెలు
# రాజా హరిశ్చంద్ర (సినిమా)

| రాజా హరిశ్చంద్ర |
| --- |
| Duration: 11 నిమిషాల, 19 సెకండ్లు.11:19 |
| దర్శకత్వం | దాదాసాహెబ్ ఫాల్కె |
| రచన | దాదాసాహెబ్ ఫాల్కె రంచోడ్‌బాయి ఉదయ్‌రామ్(కథ) |
| నిర్మాత | దాదాసాహెబ్ ఫాల్కె ఫాల్కే సినిమా కొరకు |
| తారాగణం | డి.డి. డబ్కె పి.జి. సానె |
| ఛాయాగ్రహణం | త్ర్యంబక్ బి. తెలాంగ్ |
| విడుదల తేదీ | 1913 నాటి సినిమాలు |
| దేశం |  బ్రిటీషు ఇండియా |
| భాష | మూకీ సినిమా |

**రాజా హరిశ్చంద్ర** (ఆంగ్లం :Raja Harishchandra) (హిందీ : राजा हरिश्चंद्र ), 1913 చెందిన ఒక హిందీ మూకీ సినిమా. దీని దర్శకుడు దాదాసాహెబ్ ఫాల్కే. ఇది భారతీయ పూర్తినిడివి గల మొదటి సినిమా. రామాయణ మహాభారతాల్లో పేర్కొనబడిన రాజు హరిశ్చంద్రుడి గూర్చి ఈ సినిమా.

## కథ

సత్యసంధుడైన హరిశ్చంద్రుడి చుట్టూ తిరిగే ఈ కథ, తన రాజ్యం, తన కుటుంబం పోగొట్టుకొని, విశ్వామిత్రుడికిచ్చిన మాటను నిలబెట్టుకోవడానికి, హరిశ్చంద్రుడు పడే తపన, యాతన వర్ణించే చిత్రం.

## నిర్మాణం

ఫాల్కే, రాజా రవివర్మ చిత్రాలచే ప్రభావితుడై నిర్మించిన సినిమా. ఇందులో పనిచేసినవాళ్ళంతా పురుషులే. స్త్రీపాత్రలకు కూడా పురుషులే పోషించారు. ఆ కాలంలో సినిమాలంటే చాలా తక్కువగా, ఏహ్యంగా చూసేవారు. అందులోనూ నటీనటులను ఇంకా ఈసడించుకునే కాలం. స్త్రీలెవరూ ఈ సినిమాలో పని చేయడానికి రాలేదు. ఈ సినిమా దాదాపు 40 నిముషాలపాటు నడిచే నిడివి గలది.

2008 లో, 'హరిశ్చంద్రాచి ఫ్యాక్టరీ' అనే సినిమా, రాజా హరిశ్చంద్ర సినిమా నిర్మాణానికి మూలం చేసుకుని నిర్మింపబడినది. ఆ కాలంలో సినిమాలంటేనే ఒక జాడ్యంలా చూసేవారు. "సినిమాలో నటుస్తున్నారని చెప్పకండి, హరిశ్చంద్ర ఫ్యాక్టరీలో పనిచేస్తున్నారని చెప్పండి" అని ఫాల్కే తన నటవర్గానికి నచ్చజెప్పాడు.

## ప్రదర్శన

ఈ సినిమా మొదటిసారిగా 1913, మే 3న ప్రజలకొరకు ప్రదర్శించారు. బాంబే, గిర్‌గావ్ లోని కొరోనేషన్ సినిమా దీనికి వేదిక. హాలు బయట ప్రజలంతా బారులు తీరి నిలబడ్డారు. భారత్ లో నిర్మించిన మొదటి సినిమా కాబట్టి ప్రేక్షకులకు ఇదో వింత అనుభూతి. ఈ సినిమా హిట్టయింది. ప్రజాదరణనూ పొందింది. ఈ సినిమాను గ్రామీణ ప్రాంతాలలోనూ ప్రదర్శించడానికి ఫాల్కే ఏర్పాట్లు చేసాడు. దీని విజయంతో, ఫాల్కే చరిత్ర సృష్టించాడు. నిర్మాతగా దర్శకుడిగా స్థిరపడ్డాడు. భారతీయ సినిమాలకు ఆద్యుడుగానూ నిలిచాడు.

పబ్లిసిటీ పోస్టరు. కొరోనరీ హాల్, గిర్‌గావ్, ముంబాయిలో ప్రదర్శించారు.
## సినిమా ప్రింటులు, నిడివి

నిజానికి దీని నిడివి నాలుగు రీళ్ళు, కానీ జాతీయ సినిమా భద్రాలయం పుణే లో దీని మొదటి, ఆఖరి రీళ్ళు గలవు. కొందరు సినిమా చరిత్రకారుల ప్రకారం ఈ భద్రపరచబడిన రీళ్ళు 1917 లో ఇదే పేరుతో నిర్మించిన చిత్రానికి చెందినవి.

## నటవర్గం

* డి.డి. డబ్‌కె - *హరిశ్చంద్రుడు*
* పి.జి. సానె - *తారామతి*
* బాలచంద్ర డి.ఫాల్కె
* జి.వి. సానె - *విశ్వామిత్రుడు*

## చిత్రమాలిక

* ఒక సినిమా దృశ్యం, చిత్రంలో రాజా హరిశ్చంద్రుడు.
* ఒక దృశ్యం.

## మూలాలు

## బయటి లింకులు

* ఇంటర్నెట్ మూవీ డేటాబేసు లో *Raja Harishchandra*
* *రాజా హరిశ్చంద్ర* ఫాల్కే వెబ్‌పేజీ
* *రాజా హరిశ్చంద్ర* వ్యూ ఆన్‌లైన్
# దేవికారాణి

|  |
| --- |
| **దేవికా రాణి** |
|  తన భర్త రష్యన్ చిత్రకారుడు రోరిచ్ చిత్రించిన దేవికారాణి చిత్రం |
| **జన్మ నామం** | దేవికా రాణి చౌదరి |
| **జననం** | (1908-03-30)1908 మార్చి 30
 |
| **మరణం** | 1994 మార్చి 9(1994-03-09) (వయసు: 85) బెంగుళూరు, భారతదేశం
 |
| **ఇతర పేర్లు** | The Dragon Lady
 |
| **క్రియాశీలక సంవత్సరాలు** | 1925 - 1943 (నటిగా)
 |
| **భార్య/భర్త** | హిమాంశు రాయ్ (1929 - 1940 His Death) Svetoslav Roerich (1945 - 1993 His Death)
 |

**దేవికా రాణి** (Devika Rani) (మార్చి 30, 1908 - మార్చి 9, 1994) సుప్రసిద్ధ భారతీయ నటి, దాదాసాహెబ్ ఫాల్కే అవార్డు గ్రహీత.

ఈమె విశాఖపట్టణంలో జన్మించారు. ఈమె తండ్రి భారతదేశపు తొలి సర్జన్ జనరల్ కల్నల్ ఎం.ఎన్.చౌదరి. శాంతి నికేతన్లో విద్యాభ్యాసం తర్వాత ఉపకార వేతనం మీద లండన్ వెళ్ళి అక్కడ రాయల్ అకాడమీ ఆఫ్ డ్రమటిక్ ఆర్ట్స్, మ్యూజిక్లో సంగీతం, నటనలో శిక్షణ పొందారు.

జర్మనీలో ప్రసిద్ధ సినీ నిర్మాతగా పేరుపొందిన హిమాంశు రాయ్తో పరిచయం ఏర్పడి తర్వాత అది ప్రేమగా మారి 1929లో పెళ్ళి చేసుకున్నారు. బెర్లిన్ లోని యు.ఎఫ్.ఎ. స్టూడియోలో దేవికని చేర్పించి మేకప్, కాస్ట్యూమ్ డిజైనింగ్ మొదలైన విభాగాల్లో శిక్షణ ఇప్పించారు.

స్వదేశానికి తిరిగివచ్చి స్వంతంగా "కర్మ" (1933) అనే చిత్రాన్ని నిర్మించారు. **దేవికారాణి** నాయికగా, హిమాంశురాయ్ నాయకునిగా దీనిని హిందీలోకి అనువదించి విడుదల చేయగా ఘనవిజయం సాధించింది.

1934లో "బాంబే టాకీస్" అనే సంస్థను స్థాపించి ఎందరో ఔత్సాహిక కళాకారుల్ని చేర్చుకొని వివిధ రంగాల్లో శిక్షణనిచ్చారు. బాంబే టాకీస్ తీసిన చిత్రాలలో దేవికారాణి, అశోక్ కుమార్ ల జంట హిట్ పెయిర్ గా పేరుపొందారు. ఈమె నటించిన 16 చిత్రాలలోని చాలా పాత్రలు సంఘర్షణాత్మకమైనవి. సమాచ వివక్షతకు గురయ్యే హరిజన యువతిగా *అచూత్ కన్య* (1936) లో, తల్లికాలేని గృహిణిగా *నిర్మల* (1939) లో, అనాథగా *దుర్గ* (1939), తిరగబడిన మహిళగా *సావిత్రి* (1937) లో విధివంచితురాలైన బ్రాహ్మణ యువతిగా *జీవన్ ప్రభాత్* (1937) లో ఆమె నటన అనితర సాధ్యమైనది.

1940 మే 19లో హిమాంశు రాయ్ హఠాన్మరణం పొందడంతో బాంబే టాకీస్ నిర్వహణ బాధ్యత ఆమె చేతిలో పడింది. తర్వాత తీసిన *బసంత్*, *కిస్మత్*, *అంజానా* మొదలైన చిత్రాలు ఆర్థికంగా లాభాలు తెచ్చిపెట్టాయి.

తర్వాత బాంబే టాకీస్ స్టుడియోను దర్శించడానికి వచ్చిన సుప్రసిద్ధ రష్యన్ చిత్రకారుడు స్వెతస్లోవ్ రోరిక్ (Svetoslav Roerich) తో పరిచయం ఏర్పడి అది ప్రేమగా మారి 1945లో వివాహానికి దారితీసింది. తర్వాత ఆమె సినీరంగానికి దూరమయ్యారు.

ఆమె సినిమా రంగానికి చేసిన సేవలకు గుర్తింపుగా భారత ప్రభుత్వం 1958లో పద్మశ్రీ పురస్కారం ఇచ్చింది. దాదాసాహెబ్ ఫాల్కే అవార్డు నెలకొల్పిన తొలిసారి ఆమెకు 1969లో ప్రకటించారు. చివరిరోజుల్లో బెంగుళూరులో గడుపుతూ 1994 మార్చి 9 తేదీన పరమపదించారు.

పద్మశ్రీపురస్కారం
## మూలాలు

* వెండితెర వెన్నెల రాణి 'దేవికా రాణి', ఫాల్కే అవార్డు విజేతలు, హెచ్. రమేష్ బాబు, చిన్నీ పబ్లికేషన్స్, 2003.

## బయటి లింకులు

* The Roerich & Devika Rani estate board, Karnataka Govt, India
*
*
* ఇంటర్నెట్ మూవీ డేటాబేసు లో Devika Rani పేజీ
# దిలీప్ కుమార్

| దిలీప్ కుమార్ |
| --- |
| దిలీప్ కుమార్ |
| జననం | యూసుఫ్ ఖాన్ |
| మరణం | ముంబైలోని హిందుజా ఆస్పత్రి |
| ఇతర పేర్లు | ట్రాజెడీ కింగ్ దిలీప్ సాహెబ్ |
| వృత్తి | నటుడు, సినిమా నిర్మాత, సినిమా దర్శకుడు, రాజకీయ నాయకుడు |
| క్రియాశీలక సంవత్సరాలు | 1944 - 1998 (రిటైర్ అయ్యాడు) |
| భాగస్వామి | సైరా బాను (1966లో వివాహం) |
| బంధువులు | బేగం పారా (వదిన) |

**యూసుఫ్ ఖాన్** (**Yusuf Khan**) (హిందీ భాష :यूसुफ़ ख़ान), ఉర్దూ భాష: یوسف خان ; (జననం డిసెంబరు 11, 1922), **దిలీప్ కుమార్Dilip Kumar** (హిందీ భాష दिलीप कुमार), (ఉర్దూ భాష: دِلِیپ کُمار) గా ప్రసిద్ధి చెందినాడు. ఇతని నివాసం ముంబై బాంద్రా ప్రాంతం.

## ప్రస్థానం

దిలీప్‌ కుమార్‌ 1944లో మొదటి సినిమా *జ్వార్ భాటా* (పోటు, పాట్లు), 1944, అంతగా గుర్తింపు పొందలేదు. 1947 లో నిర్మించిన *జుగ్ను* (మిణుగురు పురుగు) ఇతని మొదటి హిట్ సినిమా. *దీదార్* (1951), *అమర్* (1954), *దేవదాస్* (1955), *మధుమతి* (1958) లో ఇతని నటన ఇతనికి "ట్రాజెడీ కింగ్" అనే ఖ్యాతి తెచ్చి పెట్టింది. 1960 లో కే.ఆసిఫ్ నిర్మించిన మొఘల్ ఎ ఆజం ఇతడి జీవితంలో ఒక కీర్తి పతాకం. ఈయన అలనాటి ప్రఖ్యాత నటీమణి సైరా బానును వివాహమాడాడు.

## ఇవీ చూడండి

* బాలీవుడ్

## ఇతర సినిమాలు

* రామ్ ఔర్ శ్యాం (1967) ; 1964 లో బి.నాగిరెడ్డి నిర్మించిన తెలుగు చిత్రం రాముడు భీముడు ఆధారంగా నిర్మించబడింది. దీని నిర్మాత చక్రపాణి, బి.నాగిరెడ్డి.

## మరణం

దిలీప్‌ కుమార్‌ అనారోగ్యంతో బాధపడుతూ ముంబైలోని హిందుజా ఆస్పత్రిలో చికిత్స పొందుతూ 7 జులై 2021న మరణించాడు.

## బయటి లింకులు

* ఇంటర్నెట్ మూవీ డేటాబేసు లో Dilip Kumar పేజీ
* Life History Of Dilip Kumar
* The Legend, Tragedy King lives on
* Excerpts from Dilip Kumar’s Biography Archived 2013-09-27 at the Wayback Machine

## మూలాలు